CELEX: 32020D0216
Language: da
Date: 2020-02-17 00:00:00
Title: Rådets gennemførelsesafgørelse (EU) 2020/216 af 17. februar 2020 om udpegelse af næstformanden og to yderligere fuldtidsmedlemmer af Den Fælles Afviklingsinstans

18.2.2020   
               
               
                  DA
               
               
                  Den Europæiske Unions Tidende
               
               
                  L 45/8
               
            
         RÅDETS GENNEMFØRELSESAFGØRELSE (EU) 2020/216
         af 17. februar 2020
         om udpegelse af næstformanden og to yderligere fuldtidsmedlemmer af Den Fælles Afviklingsinstans
         RÅDET FOR DEN EUROPÆISKE UNION HAR —
         under henvisning til traktaten om den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1), særlig artikel 56, stk. 4 og 6,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 13. november 2019 vedtog Kommissionen på et plenarmøde efter høring af Den Fælles Afviklingsinstans (»Afviklingsinstansen«) endelige lister over kandidater til udpegelse af næstformanden og to yderligere fuldtidsmedlemmer af Afviklingsinstansen og fremsendte disse endelige lister til Europa-Parlamentet.
                  
               
                     (2)
                  
                  
                     Rådet blev orienteret om nævnte endelige lister den 14. november 2019.
                  
               
                     (3)
                  
                  
                     I henhold til artikel 56, stk. 5, i forordning (EU) nr. 806/2014 udpeges næstformanden samt de yderligere fuldtidsmedlemmer af Afviklingsinstansen for en periode på fem år.
                  
               
                     (4)
                  
                  
                     Den 14. januar 2020 vedtog Kommissionen et forslag om udpegelse af Jan Reinder DE CARPENTIER som næstformand for Afviklingsinstansen samt af Jesús SAURINA og Pedro MACHADO som yderligere fuldtidsmedlemmer af Afviklingsinstansen og forelagde nævnte forslag for Europa-Parlamentet til godkendelse.
                  
               
                     (5)
                  
                  
                     Europa-Parlamentet godkendte nævnte forslag den 30. januar 2020.
                  
               
                     (6)
                  
                  
                     De foreslåede kandidater opfylder alle de krav, der er fastsat i artikel 56, stk. 4 i forordning (EU) nr. 806/2014 —
                  
               VEDTAGET DENNE AFGØRELSE:
         
            Artikel 1
            Følgende personer udpeges herved som fuldtidsmedlemmer af Afviklingsinstansen for en periode på fem år fra den 1. marts 2020:
            
                        —
                     
                     
                        Jan Reinder DE CARPENTIER, som næstformand
                     
                  
                        —
                     
                     
                        Jesús SAURINA, som direktør for afviklingsplanlægning og -afgørelser
                     
                  
                        —
                     
                     
                        Pedro MACHADO, som direktør for afviklingsplanlægning og -afgørelser.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 17. februar 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 225 af 30.7.2014, s. 1.